----

----

I Informácie

Komisia

----

Výmenný kurz eura (1)

14. decembra 2005

(2005/C 320/01)

1 euro= 

----

(1)

Zdroj: referenčný výmenný kurz publikovaný ECB.

----

----

Uverejnenie žiadosti o registráciu v zmysle článku 6 odsek 2 nariadenia (EHS) č. 2081/92 o ochrane označení pôvodu a zemepisných označení

(2005/C 320/02)

Toto uverejnenie udeľuje právo námietky v zmysle článku 7 a 12 d uvedeného nariadenia. Každá námietka proti tejto žiadosti musí byť postúpená v lehote šiestich mesiacov od tohto uverejnenia prostredníctvom príslušného orgánu členského štátu, členského štátu Svetovej obchodnej organizácie, alebo tretej krajiny uznanej podľa článku 12 odsek 3. Uverejnenie je odôvodnené nasledujúcimi náležitosťami, najmä bodom 4.6, podľa ktorého sa žiadosť považuje za odôvodnenú v zmysle nariadenia (EHS) č. 2081/92.

SÚHRNNÝ VÝKAZ

NARIADENIE RADY (EHS) č. 2081/92

„GATA – HURDES“

č. ES: ES/00121/28.03.2000

CHOP ( X ) CHZO ( )

Tento oznam je informatívnym zhrnutím. Úplné informácie môžu záujemcovia a najmä výrobcovia výrobkov s príslušným CHOP získať v integrovanej verzii špecifikácie na vnútroštátnej úrovni alebo na príslušných útvaroch Európskej komisie (1).

1.   Príslušný orgán členského štátu:

2.   Združenie žiadateľov:

Združenie družstevných a súkromných lisovní oleja:

3.   Druh výrobku:

Panenský olivový olej extra. Trieda 1.5 – Tuky a oleje

4.   Opis špecifikácie

4.1.   Názov: „Gata – Hurdes“

4.2.   Opis výrobku: Panenský olivový olej extra získaný z plodov olivovníka (Olea europaea) odrody Manzanilla Cacereña, ktorý spĺňa požiadavky uvedené v zozname požiadaviek.

Organoleptické vlastnosti, ktorými sa odlišuje, sú jeho vynikajúca ovocná aróma, mierna alebo žiadna horkosť a takmer žiadna pikantná chuť. Je preto ovocný a jemný.

Keď sú plody zrelé, má zlatožltú farbu. Ak bol olej získaný z olív zozbieraných pred zmenou farby alebo počas nej, môže mať zelenkastý nádych.

Pokiaľ ide o fyzikálno-chemické vlastnosti, olej je hustý, s osobitným profilom mastných kyselín: obzvlášť charakterizovaný vysokým podielom nenasýtených/nasýtených mastných kyselín, ako aj olejových/linolových kyselín, pričom percentuálny podiel olejových kyselín predstavuje vo všeobecnosti viac ako 75 %. Je potrebné vyzdvihnúť aj jeho vysokú odolnosť voči stuchnutiu.

4.3.   Zemepisná oblasť: Horská oblasť na severe provincie Cáceres, v autonómnom spoločenstve Extremadura, na západe Španielska. Prirodzené regióny Sierra de Gata, Hurdes, Gabriel y Galán, Valle del Ambroz, Jerte a La Vera. V tejto oblasti je viac ako 84 obcí s rozlohou 449 430 ha, pričom plocha olivových hájov predstavuje 30 329 ha.

4.4.   Dôkaz o pôvode: Regulačná rada spravuje systém zabezpečenia pôvodu a kvality prostredníctvom certifikačného orgánu zriadeného za účelom monitorovania olivových hájov, prepravy olív do lisovní oleja, spracovania, skladovania, balenia a uvedenia oleja na trh na základe registrov pre olivové háje, lisovne oleja a priemyselné podniky, ako aj inšpekcií, zberu a analýz vzoriek a kontroly finálneho výrobku. Regulačná rada je oprávnená udeľovať osvedčenia výrobkom, ktoré spĺňajú požiadavky ustanovené v zozname požiadaviek. Výrobok, ktorému sa udelí osvedčenie, sa pri uvádzaní na trh jednotne označí rozlišovacou zadnou etiketou.

4.5.   Metóda získavania: Plantáže sa v celej oblasti typickým alebo tradičným spôsobom vysádzajú nahusto alebo veľmi nahusto, pričom na hektár zvyčajne pripadne 250 štepov, čo je odlišná črta v porovnaní s olivovými hájmi v ostatných oblastiach.

Tradičné je aj terasovité pestovanie na vyššie položených svahoch, čo predstavuje problémy pri mechanizácii.

Tradičný spôsob množenia je množenie zdrevnatenými odrezkami nadzemných častí, ktoré pochádzajú z mladých vetvičiek pri presvetľovaní stromov. V súčasnosti sa pri tradičnom systéme pozorujú aj plantáže, ktorých rastlinný materiál pochádza zo sčasti zdrevnatených odrezkov, ktoré sa zakoreňujú pri zavlažovaní rozprašovaním.

Pestovanie olivovníkov v chránenej oblasti sa vyznačuje pomalým rozvojom používaných techník.

Ďalšou zvláštnosťou je značné prevzatie ekologických pestovateľských metód.

Pestovateľské plochy sa v moderných podnikoch obrábajú traktorom a kultivátorom raz až trikrát ročne, zvyčajne na jar a začiatkom leta.

Pôda sa hnojí komplexnými hnojivami.

Pokiaľ ide o presvetľovanie stromov, stromy úplne voľných tvarov sa zmenili na nízke stromy prispôsobené ručnému zberu stolových olív.

Olivy sa musia zbierať priamo zo stromu v období, ktoré stanovia príslušní odborníci.

Plody pochádzajú z plantáží zapísaných v registri regulačnej rady pre podniky pestujúce olivy.

Pri zbere sa plody zbierané priamo zo stromov musia oddeľovať od plodov zbieraných zo zeme.

Preprava sa uskutočňuje v kontajneroch, ktoré spĺňajú primerané podmienky čistoty a starostlivosti o plody. Preprava do lisovní oleja sa uskutočňuje do dvanástich hodín po zbere.

Kvalita plodov sa zisťuje pri vykladaní na dvore lisovne oleja, pričom osobitná pozornosť sa venuje čistote, neprítomnosti pomliaždenín, chorôb a nákaz.

Čistiace prístroje nesmú do olív zaniesť žiadne nečistoty.

Partie musia byť dôkladne označené.

Kvalita výrobku sa udržiava počas celého procesu, v každom jednotlivom známom systéme.

Získaný olej sa skladuje v riadne označených kontajneroch, ktoré spĺňajú požiadavky na hygienu a čistotu ustanovené v zozname požiadaviek.

Balenie oleja chráneného chráneným označením pôvodu „Gata-Hurdes“ sa musí uskutočňovať vo vymedzenej zemepisnej oblasti, ako ju stanovila skupina žiadateľov. To je potrebné na zabezpečenie kvality, ako aj zaručenie sledovateľnosti a kontroly počas celého certifikačného procesu až do jeho ukončenia.

K tomuto ukončeniu dôjde vtedy, keď certifikovaný výrobok dostane na svoje balenie očíslovanú zadnú etiketu, ktorá zaručuje jeho kvalitu a pôvod, pričom danú etiketu vydáva regulačná rada, ktorej rozsah pôsobnosti je vymedzený v príslušnom nariadení týmto spôsobom:

zo zemepisného hľadiska, oblasťou produkcie,

pokiaľ ide o výrobu, výrobkami chránenými označením pôvodu v ktorejkoľvek fáze produkcie, uskladnenia, balenia, obehu a uvádzania na trh,

pokiaľ ide o osoby, osobami zapísanými v jednotlivých registroch.

Balenie sa preto musí realizovať v zemepisnej oblasti vymedzenej v odseku C tohto zoznamu požiadaviek, aby sa zaručila sledovateľnosť a kontrola v priebehu celého procesu zo strany kontrolného orgánu a zabezpečila kvalita chráneného výrobku.

Balenie sa musí realizovať v zemepisnej oblasti vymedzenej s cieľom zabezpečiť kvalitu; keďže ide o horskú oblasť s obtiažnym prístupom, bol by olej prepravovaný v sudoch vystavený nepriaznivým podmienkam prostredia, ktoré by sťažovala dlhšie trvajúca preprava. To by bezpochyby ovplyvnilo organoleptické vlastnosti oleja, a tým by sa zmenil typický profil oleja v porovnaní s definíciou označenia pôvodu.

S označením pôvodu sa môžu baliť len tie oleje, ktoré certifikovala regulačná rada, a to do balení, ktoré schválila a ktoré označila etiketami a zadnými etiketami spĺňajúcimi platné normy tohto orgánu.

4.6.   Zemepisné súvislosti: Reliéf oblasti vymedzenej označením pôvodu je typicky hornatý, zodpovedá južným svahom Strednej Kordillery, s výškami od 400 do 2 000 metrov. Olivovníky sa pestujú v nižších výškach až približne do 800 m.

Pôdy sa vytvorili na kremičitých materiáloch, najmä na žulových skalách, ktoré v rozľahlých oblastiach obklopuje bridlica a pieskovec.

Z hľadiska klimatických podmienok je podľa údajov J. Papadakisa táto oblasť charakterizovaná zimou typu „Avena Cálido“, s výnimkou severovýchodnej oblasti, ktorá sa z dôvodu vplyvu oblasti Gredos stáva zimným typom „Avena Fresco“. Letá zodpovedajú typu „Maíz“. Priemerné ročné zrážky sa pohybujú medzi 600 a 1 300 mm, preto je túto oblasť možné považovať za prechodnú oblasť medzi vlhkou a suchou stredomorskou klímou.

Celá oblasť, na ktorú sa vzťahuje označenie pôvodu, prakticky patrí do povodia rieky Tajo. Hlavnú riečnu sieť tvoria rieky Tietar, Jerte, Eljas a Alagón.

Pri archeologických prácach uskutočnených v západnej časti regiónu (obce Valverde del Fresno, Eljas, San Martín de Trevejo a Villamiel) bolo v rímskych náleziskách nájdených niekoľko kamenných artefaktov spojených s procesom lisovania.

Sierra de Gata bola v zahraničí od začiatku storočia najznámejšou oblasťou pre svoj olej čiastočne aj z dôvodu udelenia medzinárodných ocenení. Množstvo výroby predstavovalo priemerne 650 000 kg oleja, okrem extrakcie oleja z olivových zvyškov a výroby mydla.

V oblasti Hurdes olivovníky predstavujú a budú aj naďalej predstavovať hlavnú pestovateľskú kultúru s podobnou tradíciou ako v oblasti Gata.

V ostatných regiónoch, na ktoré sa vzťahuje označenie pôvodu, bolo pestovanie olivovníkov hlavnou činnosťou až do zavedenia pestovania moderných druhov ovocia a rozšírenia umele zavlažovaných plodín.

Ako je známe, všetky olivovníky patriace do jednej odrody pochádzajú z toho istého stromu, ktorý je teoreticky výsledkom vrúbľovania inej odrody do pôvodného divého olivovníka. Prítomnosť jedinej odrody v oblasti vymedzenej označením pôvodu je neodškriepiteľným ukazovateľom jej kultúrnej jedinečnosti vo vzťahu k olivovníkom.

Prítomnosť olivovníkov tejto odrody starých niekoľko storočí znamená, že tu museli byť dávno pred 16. storočím. Odroda „Manzanilla Cacereña“ sa považuje za jednu z 24 základných odrôd olivovníkov v Španielsku, pretože prevláda v severnej časti provincie Cáceres so 47 % celkovej národnej produkcie.

Ide o nie veľmi silnú odrodu, s jednoduchým zakorenením a dobrou schopnosťou prispôsobiť sa chudobným pôdam a studeným oblastiam. Kvitne skoro, považuje sa za samoopelivú a vykazuje nízke percento neplodnosti kvetov. Plody dozrievajú skoro a nepravidelne a ľahko sa oddeľujú od stonky, čo uľahčuje ich mechanický zber.

Je veľmi zaujímavá preto, lebo má dvojaké použitie, na kulinárske účely aj na lisovanie, stromy začínajú rodiť skoro a majú vysokú a stálu produktivitu za bežných podmienok pestovania. Obsah oleja je nízky, tvorí približne 15 % celkovej vlhkosti.

4.7.   Kontrolný orgán: 

Regulačná rada spĺňa podľa článku 10 nariadenia Rady 2081/92 normu EN 45011 z 26. júna 1989 o certifikačných orgánoch pre potraviny.

4.8.   Označovanie etiketami: Certifikácia, ktorá potvrdzuje, že panenský olivový olej extra zodpovedá kritériám stanoveným regulačnou radou, sa overuje prostredníctvom zadnej etikety na balení s obsahom výrobku. Túto etiketu vytlačí štátna mincovňa (Fábrica Nacional de Moneda y Timbre) s príslušným poradovým číslom, aby sa predišlo duplicite a falšovaniu. Na etiketách obchodnej značky sa musí uvádzať názov označenia pôvodu.

4.9.   Vnútroštátne požiadavky: Označenie pôvodu „Gata-Hurdes“ upravujú tieto vnútroštátne právne predpisy:

Zákon 25/1970 z 2. decembra 1970, právna norma pre vinárstvo, víno a alkoholické nápoje a nariadenie v ňom obsiahnuté vo výnose 835/1972 z 23. marca 1972.

Kráľovský výnos 728/1988 z 8. júla 1988, ktorým sa špecifikujú pravidlá upravujúce všeobecné a špecifické označenia pôvodu pre nevinárske výrobky.

Kráľovský výnos 1643/1999 z 22. októbra 1999, ktorým sa ustanovuje postup pri vybavovaní žiadostí o zápis do Registra chránených označení pôvodu a chránených zemepisných označení Spoločenstva.

----

(1)  Európska komisia, Generálne riaditeľstvo pre poľnohospodárstvo, oddelenie kvality poľnohospodárskych výrobkov, B-1049, Brusel.

----

----

Nevznesenie námietky voči oznámenej koncentrácii

(Prípad COMP/M.3969 — Société Générale/Ford Lease-Business Partner)

(2005/C 320/03)

(Text s významom pre EHP)

Dňa 22. novembra 2005 sa Komisia rozhodla neoponovať voči vyššie spomínanej oznámenej koncentrácii a vyhlásiť ju za kompatibilnú so spoločným trhom. Toto rozhodnutie je založené na článku 6 odsek 1 písmeno b) nariadenia Rady (ES) č. 139/2004. Úplný text rozhodnutia je dostupný iba v angličtine a bude dostupný verejnosti po tom, ako budú odstránené akékoľvek obchodné tajomstvá, ktoré by mohol obsahovať. Prístupný bude na:

----

----

Nevznesenie námietky voči oznámenej koncentrácii

(Prípad COMP/M.3943 — Saint-Gobain/BPB)

(2005/C 320/04)

(Text s významom pre EHP)

Dňa 9. novembra 2005 sa Komisia rozhodla neoponovať voči vyššie spomínanej oznámenej koncentrácii a vyhlásiť ju za kompatibilnú so spoločným trhom. Toto rozhodnutie je založené na článku 6 odsek 1 písmeno b) nariadenia Rady (ES) č. 139/2004. Úplný text rozhodnutia je dostupný iba v angličtine a bude dostupný verejnosti po tom, ako budú odstránené akékoľvek obchodné tajomstvá, ktoré by mohol obsahovať. Prístupný bude na:

----

----

Oznámenie o uplynutí platnosti niektorých antidumpingových opatrení

(2005/C 320/05)

S odvolaním sa na uverejnenie oznámenia o nastávajúcom uplynutí platnosti (1), po ktorom nebola prijatá žiadna žiadosť o preskúmanie, Komisia oznamuje, že v krátkom čase uplynie platnosť ďalej uvedených antidumpingových opatrení.

Toto oznámenie je uverejnené v súlade s článkom 11 ods. 2 nariadenia Rady (ES) č. 384/96 z 22. decembra 1995 (2) o ochrane pred dumpingovými dovozmi z krajín, ktoré nie sú členmi Európskeho spoločenstva.

----

(1)Ú. v. ES C 130, 27.5.2005, s. 8.

(2)Ú. v. EÚ L 56, 6.3.1996, s. 1 Nariadenie naposledy zmenené a doplnené nariadením Rady (ES) č. 461/2004 (Ú. v. EÚ L 77, 13.3.2004, s. 12).

----

----

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy ES na štátnu pomoc malým a stredným podnikom

(2005/C 320/06)

(Text s významom pre EHP)

----

----

Predbežné oznámenie o koncentrácii

(Prípad č. COMP/M.4052 — BAM/AM)

Prípad vhodný na zjednodušený postup

(2005/C 320/07)

(Text s významom pre EHP)

----

(1)Ú. v. EÚ L 24, 29.1.2004, s. 1.

(2)Ú. v. EÚ L 56, 5.3.2005, s. 32.

----

III Oznámenia

Komisia

----

VÝZVA NA PODÁVANIE PROJEKTOV – DG EAC č. 47/05

Výmena osvedčených postupov pri práci s mládežou medzi Európou a Afrikou, Karibskou oblasťou, Tichomorím (ACP), Áziou a Južnou Amerikou

Program MLÁDEŽ

Akcia 5.1.2. Podporné opatrenia s partnerskými krajinami

(2005/C 320/08)

1.   Ciele a opis

Táto výzva na podávanie projektov je určená na podporu projektov, ktoré rozširujú výmenu skúseností a osvedčených postupov v oblasti mládeže medzi Európskou úniou, kandidátskymi krajinami, krajinami EFTA/EEA na jednej strane a Afrikou, Karibskou oblasťou, Tichomorím (ACP), Áziou a Južnou Amerikou.

Všeobecným cieľom týchto projektov by malo byť prispieť k rozvoju práce s mládežou v dobrovoľníckej oblasti, ako aj k budovaniu kapacít a rozvoju vodcovstva pre mládežnícke organizácie/štruktúry v daných krajinách.

Špecifické ciele projektov by sa mali týkať potrieb partnerov v Afrike, Karibskej oblasti, Tichomorí (ACP), Ázii a Južnej Amerike a mali by byť zamerané nasledovne:

Projekty sa môžu zamerať na široký okruh tém, relevantných pre partnerov, zapojených do projektu, vrátane kultúrnej rôznosti a tolerancie, účasti mladých, ich informovanosti, zlepšovania a vytvárania neformálneho učenia sa a inovácií pri práci s mládežou.

2.   Oprávnení žiadatelia

Žiadatelia musia byť neziskovými organizáciami, legálne založenými v jednej z nasledujúcich krajín:

Na projektoch sa musia podieľať organizácie alebo iné legálne založené inštitúcie z najmenej štyroch krajín (vrátane žiadateľa). Projekty musia zahrnúť aspoň dve krajiny z programu MLÁDEŽ, z ktorých minimálne jedna je členským štátom EÚ, a aspoň dve partnerské krajiny z ACP/Ázie/Južnej Ameriky.

3.   Rozpočet a trvanie projektu

Celkový doterajší rozpočet určený na spolufinancovanie projektu tvorí 1 000 000 Euro. Finančný príspevok Komisie nemôže presiahnuť 80 % cekových oprávnených nákladov projektu. Maximálny rozsah grantu nemôže presiahnuť 100 000 Euro na jeden projekt.

Projekty musia začať od 1. novembra 2006 do 31. decembra 2006. Musia trvať od 6 do 12 mesiacov, vrátane jednej hlavnej činnosti obsahujúcej prípravnú fázu a následné aktivity, alebo viacerých aktivít.

4.   Termín na zaslanie žiadostí

Žiadosti musia byť zaslané Komisii do 30. júna 2006 (dátum poštovej pečiatky). Výhradne projekty, zaslané do tohto dátumu budú posudzované.

5.   Ďalšie informácie

Úplný text Výzvy na podávanie projektov a formuláre prihlášok sa dajú stiahnuť na nasledujúcej stránke:

http://europa.eu.int/comm/youth/call/index_en.html.

Žiadosti musia spĺňať požiadavky, stanovené v úplnom texte výzvy a musia byť zaslané výhradne na poskytnutých formulároch.

----

----

PROGRAM DAPHNE II (2004 – 2008)

zameraný na prevenciu a boj proti násiliu páchanom na deťoch, mladých ľuďoch a ženách a na ochranu obetí a ohrozených skupín

Výzva na predkladanie návrhov na osobitné spolufinancované projekty na rok 2006

(2005/C 320/09)

V súčasnosti bola zverejnená výzva na predkladanie návrhov týkajúcich sa programu Daphne II. Priority, úplné znenie výzvy, formuláre žiadosti a usmernenia sú zverejnené na internetovej stránke programu Daphne:

http://europa.eu.int/comm/justice_home/funding/daphne/funding_daphne_en.htm

Začiatkom novembra 2004 bolo zriadené konzultačné centrum, ktoré podáva informácie a poskytuje pomoc pri vypĺňaní žiadostí. Svoje otázky môžte zasielať prostredníctvom elektronickej pošty na adresu daphne@transtec.be

Vyplnenú žiadosť so všetkými prílohami (4 kópie + jednu kópiu v elektronickej forme na diskete alebo CD ROM-e) zašlite Komisii do 10. feruára 2005 na túto adresu:

Na obálku uveďte „APPLICATION UNDER THE DAPHNE II PROGRAMME“.

----

----

Zmena oznámenia o verejnej súťaži na poskytnutie vývoznej náhrady na vývoz mäkkej pšenice do niektorých tretích krajín

(2005/C 320/10)

(Úradný vestník Európskej únie C 166 z 7. júla 2005)

Na strane 54, v kapitole I „Predmet“, sa ods. 2 nahrádza takto:

„Celkové množstvo, na ktoré je možné stanoviť maximálnu vývoznú náhradu v zmysle článku 4, bod 1, nariadenia Komisie (ES) č. 1501/95 (1), predstavuje približne 5 000 000 ton.“.

----

(1)Ú. v. EÚ L 147, 30.6.1995, s. 7.

----